Ridicați mâna dacă pauza a fost sau e pentru voi partea favorită a zilei.
E una din favoritele mele.
Unul dintre lucrurile care îmi plac este să mă joc cu prietenii.
V-ar plăcea ca elevii să aibă mai multe pauze?
Mulți își doresc asta, inclusiv eu.
Dar știați că elevii au nevoie de mai multe pauze?
Pauzele sunt foarte bune pentru noi, din mai multe motive.
Pauzele au multe beneficii.
Îi ajută pe elevi să se concentreze,
să fie atenți
și să fie mai eficienți la ore.
Bob Murray, un doctor pediatru de la Ohio State University, spune:
„Dacă vrei ca un copil să fie atent și să se concentreze,
dacă vrei ca informațiile pe care i le dai
să îi rămână în memorie,
atunci trebuie să-i dai pauze în mod regulat.”
Asta înseamnă că pauzele întăresc memoria.
Copiii care au mai multe pauze au rezultate mai bune
decât cei care au mai puține.
Pauza le dă copiilor șansa să-și exerseze abilitățile sociale.
Exersăm abilitățile de comunicare,
cum ar fi colaborarea, împărțirea cu ceilalți și jocul corect.
De exemplu, când sunt în recreație,
prietenii mei și cu mine folosim pe rând barele de cățărat.
Așa învățăm și cum să ne descurcăm, să ne controlăm sau să perseverăm.
Când copiii au abilități sociale solide, bullyingul e mai rar.
Pauza e bună și pentru sănătatea fizică.
Prin faptul că razele soarelui ne dau mai multă vitamina D,
iar mulți au deficiență de vitamina D.
Potrivit paginii web ScienceDaily,
șapte din zece copii din SUA au un nivel scăzut de vitamina D.
Vitamina D e importantă,
ea contribuie la creșterea oaselor și produce energie în corpul nostru.
Pauza chiar îi face pe elevi mai fericiți, mai sănătoși și să se simtă în siguranță.
Am vorbit despre beneficiile pauzei,
dar vreți să știți ce se întâmplă dacă nu avem destule pauze?
Unul din efecte e că elevilor le e mai greu să se concentreze.
Copiii sunt agitați și se foiesc în timpul orelor.
Nu se uită în ochii profesorului
și primesc note mai mici.
Un alt efect e că nu-și dezvoltă abilitățile sociale.
Când suntem în pauză,
stabilim relații sociale cu alți copii.
Nu putem face asta
fără pauze în care să vorbim unii cu alții.
Copiii nu au destule pauze pentru că școala le reduce.
După ce legea „Niciun copil rămas în urmă”
a fost aprobată în 2001,
20% din școli au redus pauzele în medie cu 50 de minute pe săptămână.
Ideea era că dacă vor rezultate mai bune la testări,
elevii au nevoie de mai mult timp ca să învețe matematica și cititul.
Ce credeți că s-a întâmplat?
Studiile au demonstrat
că diferența dintre performanțe a rămas aceeași.
În alte părți se măresc recreațiile.
Unele școli în Oklahoma, Texas și în statul nostru, California,
au un program numit „LiiNK Project”.
În Texas, a fost introdus la Școala Primară Eagle,
unde elevii au patru pauze de câte 15 minute
și își dezvoltă astfel personalitatea.
Acum vor să crească pauzele în Utah, Minnesota, Pennsylvania,
în Texas, California și Oklahoma.
LiiNK Project a fost dezvoltat în Finlanda.
În Finlanda, după fiecare 45 de minute, elevii au o pauză de 15 minute.
E multă pauză, nu-i așa?
În total, au 75 de minute de pauză zilnic.
În medie, noi, elevii americani, avem doar 27 de minute de pauză.
E mult mai puțin.
Acum că ați aflat de ce au copiii nevoie de pauză,
haideți să vedem ce trebuie schimbat.
Școala are nevoie de pauze mai lungi și mai frecvente.
Aș sugera patru pauze de câte 15 minute,
pentru ca elevii să se concentreze la ore
și să stabilească relații sociale mai bune.
De asemenea, elevii n-ar trebui pedepsiți interzicându-le să iasă în pauze.
Elevii nu vor fi mai atenți și nici mai eficienți.
Pur și simplu nu funcționează.
În schimb, elevii s-ar putea concentra pe îmbunătățirea comportamentului.
Pauza e soluția, nu problema!
Aceste metode îi vor ajuta pe elevi să aibă performanțe mai bune
și, de asemenea, îi vor face pe copii mai fericiți și mai sănătoși.
Și nu acesta este scopul școlii?